als_Latn dik_Latn sag_Latn
Pas shpërthimit në termocentralin Obiliqit, Kosova është në nevojë për energji elektrike. Ministria e Energjisë dhe Industrisë në vendin tonë, njofton se ka nisur të jap ndihmesën e saj. Ndaj nga dita e premte në drekë e për tre ditët në vijim pala shqiptare do t’i jap asaj kosovare një sasi energji që shkon deri në 200 mega në bandë. Furnizimi do të bëhet përmes linjës Fierzë-Dragash, por duket se kjo sasi nuk mjafton. Në bashkëpunim me institucionet respektive në Kosovë, KESH dhe OST po shohin mundësitë e garantimit të kapaciteteve të interkonjeksionit për të plotësuar nevojën e kërkuar për energji nga pala kosovare. Vendimi për t’i dhënë energji palës kosovare është në kuadër të marrëveshjes së shkëmbimit dhe ky fakt nuk ndikon në sistemin tonë.
als_Latn